פוקימון: ג'יראצ'י מגשים המשאלות

עלילה

הסיפור סובב סביב שביט המילניום, המופיע בשמי הלילה במשך שבעה ימים אחת לאלפיים שנה. בתקופה נדירה זו מתעורר הפוקימון האגדי ג'יראצ'י מתוך שנתו הארוכה על מנת לספוג את האנרגיה של השביט. בתהליך זה, האנרגיה משוחררת לתוך האדמה, ומעניקה חיים לאזור בשם פורינה, שם הוא חי. הפעם, לעומת זאת, קוסם המכונה באטלר וחברתו הוותיקה דיאן מוצאים את הסלע בו ישן ג'יראצ'י, ולוקחים אותו הרחק מפורינה.
בינתיים, בחגיגות הופעת שביט המילניום, אש קטצ'אם וחבריו מאי, מקס וברוק מגיעים למכתש גדול, בו אמור להתקיים הפסטיבל של השביט. כאשר הם לא מבחינים בשום זכר לפסטיבל, הם מחליטים לחכות עד הבוקר וללכת לישון. בזמן שהם ישנים, הפסטיבל מגיע; פיקאצ'ו, הפוקימון של אש, מבחין בבואו של הפסטיבל ומעיר את כל האחרים, והם צופים בהקמתו.
בפסטיבל, מאי קונה מין מעין תכשיט בעל שבעה פאנלים, שנאמר כי הוא מעניק לאדם משאלה אחת אם בכל לילה נסגר פאנל אחד, כאשר השביט מופיע ונראה בשמים. מאוחר יותר, אש ומקס מתנדבים בטעות להשתתף באחד הטריקים הקסומים של באטלר, כי מקס שומע קול בא מן הסלע שדיאן מחזיקה, ורץ אל הבמה. מקס מסביר את מעשיו, ובאטלר מאפשר לו לקחת את הסלע, שממנו ג'יראצ'י מתגלה מאוחר יותר באותו לילה. בתקווה כי הוא יכול להגשים משאלות, מקס מבקש מג'יראצ'י המון ממתקים, והם מופיעים. אלא שמתברר כי במקום לייצר את הממתקים, ג'יראצ'י שיגר אותם מדוכן בפסטיבל.
כוונותיו של באטלר מתגלות עד מהרה, הוא היה מדען לשעבר של צוות מאגמה, שניסה להחיות את גראודון הפוקימון האגדי. באטלר המציא את המערכת המושלמת, אבל לא הצליח למצוא את הכמות הדרושה של דלק כדי להפעיל אותה, ופוטר מצוות מאגמה. כדי לנסות ולהדליק את המכונה שלו שוב, הוא קיווה להשתמש באנרגיה של ג'יראצ'י למטרותיו. כשרואה סכנה זו, הפוקימון אבסול, שנוכחותו מצביעה בדרך כלל על אסון מתקרבת, מגיע לעזור לג'יראצ'י ומזהיר את החבורה.
באטלר מנסה לרתום את כוחו של ג'יראצ'י, אך הוא נכשל הודות לאש וחבריו. בעזרתם של דיאן ואבסול, הם עולים על האוטובוס של באטלר ונוסעים לפורינה כדי שג'יראצ'י יוכל לחזור הביתה; לא ידוע להם על הפוקימון של באטלר, מייטיאנה, שהציב מכשיר מעקב על האוטובוס. בדרכם של החבורה באוטובוס המכשיר נופל, אך באטלר בכל זאת מגלה את דרכם. לפני שג'יראצ'י צריך לעזוב, מקס נעשה נסער ועצוב כתוצאה מאובדן חברו החדש, לכן אש מחליט לספר לו על חברתו הוותיקה, מיסטי. הוא מסביר שאף על פי שהם כבר לא רואים אחד את השני, הם תמיד יהיו חברים. לפני שהחבורה יכולה לחזור לפורינה, הם מבינים שבאטלר עקב אחריהם שם והציב מלכודת. באטלר מצליח שוב לגנוב את ג'יראצ'י בניסיון לקחת את כוחו בשנית.
באטלר ממשיך בתוכניותיו, ומחל להחיות את גראודון. עם זאת, גרסה מזויפת של גראודון נוצרת במקום הפוקימון האמיתי. היצור סופג את כל האנרגיה מן הסביבה, ומחל להפוך את פורינה לשממה, להרוג את כל הצמחים באופק ולשאוב אליו את כל היצורים החיים, כולל מאי, ברוק וצוות רוקט, אשר עקבו אחריהם לאורך כל הדרך. כאשר דיאן נספגת על ידי גראודון המזויף, באטלר מוצא כי הקשר שלו איתה הוא הדבר החשוב לו ביותר, ובעזרתם של אש ומקס, הוא מצליח להסיח את דעתו של גראודון המזויף.
בסופו של דבר, ג'יראצ'י סופג מחדש את האנרגיה המשמשת ליצירת גראודון ומשתמש במתקפת Doom Desire כדי להשמיד אותו לתמיד, לפני שהוא עוזב לעוד אלף שנים של תרדמה. כשהוא נעלם, ג'יראצ'י מזכיר למקס שהם תמיד יהיו חברים, ומבטיח לזכור אותו. מאי, בלהט ההתרגשות, שוכחת לסגור את הפאנל האחרון של התכשיט, מה שמבטל את כוחו. על אף שהיא מעולם לא חושפת את מה שהיא רצתה, היא בטוחה שזה עדיין יתגשם.
הסרט מסתיים כאשר החבורה זוכה לטרמפ במשאיתו של המוכר ממנו קנתה מאי את התכשיט, הם מסתכלים על הכוכבים, ומבחינים בקבוצות כוכבים היוצרות בצורתן טדיאורסה ופיקאצ'ו, ולאחר מכן כולם צופים בזיקוקים של הפסטיבל, וממשיכים במסעם במחוז.

ביקורות

הסרט נעשה לשובר קופות, וזכה לרווח של 4.5 מיליארד ין ביפן. הסרט הפך לסרט המקומי השני המרוויח ביותר ביפן באותה השנה.